སྤྱི་ཚོགས་ཀྱི་ལམ་ལུགས་དང་སྒྲིག་ལམ་གང་རུང་ཞིག་ཡིན་ཡང་སྤྱི་ཚོགས་དེའི་ཚོགས་མི་མང་ཤས་ཀྱིས་དེ་ལ་མོས་མཐུན་བྱུང་ན་ད་གཟོད་དེ་ལུགས་མཐུན་དུ་འཕེལ་ཐུབ་པའི་གཞི་རྩའི་ཆ་རྐྱེན་གྲུབ་པ་ཡིན།དེ་བས་སྤྱི་ཚོགས་ཀྱི་ཚོགས་མི་མང་ཤས་ཀྱིས་སྤྱི་ཚོགས་དེའི་སྒྲིག་ལམ་དང་ལམ་ལུགས་ལ་མོས་མཐུན་དང་རྒྱབ་སྐྱོར་བྱེད་པ་ནི་སྤྱི་ཚོགས་བདེ་འཇགས་ཀྱི་ཆབ་སྲིད་ཐོན་ཁུངས་གལ་ཆེན་ཞིག་ཡིན།མིག་སྔར།རུལ་སུངས་ཀྱི་གནད་དོན་ནི་སྤྱི་ཚོགས་བདེ་འཇགས་ལ་གནོད་པའི་གནད་དོན་ཚབས་ཆེན་ཞིག་ཏུ་གྱུར་ཡོད།སྲིད་འཛིན་རུལ་སུངས་དང་འཚོ་བའི་རོལ་སྟངས་རུལ་སུངས་ཅན་གྱི་དཔེ་མཚོན་བགྲང་ལས་འདས།བོད་ཀྱི་ཁྱིམ་སྲོལ་ཁྲོད་ཀྱི་སྤྱི་ཚོགས་བདེ་འཇགས་ལ་ཕན་པའི་བྱེད་ནུས་དེ་འདོན་སྤེལ་བྱེད་པ་ནི་རུལ་རྒོལ་གཙང་སྤེལ་སློབ་གསོའི་སྣེ་ཁྲིད་ཀྱི་ནུས་པ་བརྒྱུད་ནས།སྤྱི་ཚོགས་ཡོངས་སུ་ཆིག་སྒྲིལ་གྱི་སྟོབས་ཤུགས་ཆགས་སུ་བཅུག་ནས་སྤྱི་ཚོགས་ཀྱི་བདེ་འཇགས་ལ་སྲུང་སྐྱོབ་བྱེད་པ་དེ་ཡིན།